
A  personne  mieax  qu{  d  votis  je  puts  de- 
dier  cette  peti-te  ouvrage  inspirée  dans  un 
des  ecrivains  de  vótre  nation. 

Agréer-la  comme  un  petit  temoignage 
de  la  sincer e  amatié  que  votis  professe,  vò- 
tre  obligè 


l'  auteur 

L0U1S  MILLA 


REPARTIMENT 


PERSONATJBS  ACTORS 


RITA   D?  Candelaria  Tarés 

BARTUMEU.    .    .       D.  Joan  Romaní. 
Dugas  veus. 

ÈPOCA  ACTUAL 

Dreta  y  esquerra  del  actor. 


Aquest'  obra  es  propietat  de  D.  FRANCISCO  PÉREZ 
POL,  qui  's  reserva  sobre  la  .mateixa  tots  los  drets  que  li 
concedeix  la  Lley. 

Tampoch  podrà  ser  traduhida  ni  reimpresa,  y  per  ob- 
tení  '1  permís  de  poderla  representar  tindran  que  entén- 
drers  ab  dit  senyor  y  en  son  «Arxiu  lirich-dramàtich,» 
ROIG.  24,  ENTRESOL,  BARCELONA. 


ACTE  ÚNICH 


Sala  de  bona  apariencia.  Dugas  portas  al  fondo,  y  una 
en  cada  lateral,  en  primer  terme.  En  segon  terme  de  la 
dreta,  finestra. 

Mobles  propis  de  V  habitació  de  uns  criats  de  casa  de 
senyors.  L'  escena  està  dividida  per  un  rengla  de  cadiras. 
de  la  paret  del  fondo  fins  al  prosceni,  per  parts  iguals. 

ESCENA  PRIMERA 

RITA,  sentada  prop  d<  una  tauleta  petita,  ab  candelero 
encès  y  llegint  una  novela. 

Rita.     Es  bonica  la  novela. 

Cada  full  que  vaig  passant 

se  va  fent  interessant. 

Molt  coneixement  revela 

son  autor  Pérez  Escrich. 
(Llegint). 

«Y  el  conde  villanamente 

la  rechazó,  y  en  la  frente...» 
(Parlant). 

[Mireu  qu'  es  tot  un  fatich! 

Una  dona  tan  hermosa, 

bona  mare,  bona  filla, 

veyent  que  Y  espòs  perilla, 

procura,  com  bona  esposa, 

decantar  al  bon  camí 

al  seu  espòs,  y  ell,  mal  cor, 

sens  cap  mica  de  dolor 

encar  1'  aparta  de  sí. 

Ho  tinch  ben  vist.  Tots  tallats 

estan  pe  '1  mateix  patró: 

d'  homes  no  n'  hi  ha  un  pam  de  bó. 

jTots  ells,  tots  ells  son  tarats! 

Continuem:  (Llegint)  «y  en  la  frente 


recibió  con  el  bastón 

tal  golpe,  que  el  corazón...» 
{Parlant). 

;Aixó  es  atrós!  «no  consiente...» 

Vaya,  no  vuy  llegir,  net. 

{Tancant  lo  llibre  y  aixecant  se). 

jTTn  pas  així  'm  desatina! 

;Fins  fcinch  la  pell  de  gallina 

y  esgarrifansas  de  fret!  [Pausa). 

;Ja  deu  ser  tart!  Los  senyós 

prompte  vindran  del  teatro: 

no  crech  que  tardin  molt  rato... 
{Mirant  lo  rellotje). 

j Si  son  aprop  de  las  dos! 

Ser  cambrera  es  un  recreo... 

Tant  si  es  molt  tart  com  si  es  d'  hora 

tinch  d'  esperar  la  senyora 

fins  que  vinga  del  Liceo. 

Ja  deuhen  havé  acabat. 

;Es  extrany  que  triguin,  sí. 
{Soroll  de  cotxe). 

;Un  cotxe!  Ja  son  aquí. 

Si  ho  se  ho  dich  mes  aviat. 

(Mirant  per  la  finestra). 

Ja  baixa,  1'  amo  també... 

;Becarat  que  està  furiós!... 

Fa  molts  dias  que  tots  dos 

no  la  passan  gaire  bé. 

Estan  aixís...  mitj  cremats 

perquè  la  cusina  d'  ella 

y  '1  senyor,  qu'  es  un  trapella 

d'  aquells  mes  entremaliats, 

son  massa  amichs,  y  fatichs 

ella  passa  perquè  veu... 

ó  mes  ben  dit,  ella  creu... 

vaya,  en  fí;  son  massa  amichs. 

(Ab  intenció). 

Los  passa  lo  que  ara  passa 

ab  lo  meu  espòs  amat 

y  la  ninyera,  he  notat 

que  d'  amichs  també  ho  son  massa. 

{Ab  retintin). 

Abans  de  que  la  senyora 

no  'in  cridi,  deixam  anar 

per  si  es  qu'  es  vol  despullar, 

y  cap  al  llit,  que  ja  es  hora. 

{Agafa  el  candelero  y  se  'n  va  pe  'l  fondo  dreta). 


ESCENA  II 


Queda  1'  escena  à  las  foscas.  Pausa:  surt  per  lo  foro  es- 
querra BARTOMEU  vestit  de  cotxero  de  casa  bona.  Ve 
caminant  à  palpentas. 

Bart.  ;Qu'  està  fosoh!  ;Vatualisto! 

Veyàm  si  aquí  ab  tans  embrassos 
cauré  per  terra  de  nassos. 
Tot  serà  que  tro  vi  un  misto. 

{Ensopega  ab  una  cadira), 
;Xo,  Moreno!  Rita,  Rita. 
Encén  un  llúm.  ;Quins  neguits! 
No  encenguis.  Estém  renyits... 
No  hi  pensaba...  Be,  no  quita 
fe  un  favor  entre  personas 
que  ténen  educació. 
<;No  vols  encendre?  ;No!  ^No? 
Donchs  ni  may.  iAh,  donas,  donas! 

{Trobant  la  capsa  de  mistos). 
Ja  la  tinch.  Vaya  un  neguit... 
Revento  si  mes  m'  espero. 
Enceném  lo  candelero...  (Ho  fa)- 

Vaya.  Ja  està:  santa  nit. 
;Carat,  si  no  hi  hà  ningú! 
jCom  rediable  'n  aquest'  hora!... 
;Ah,  si!  Serà  ab  la  senyora 
per  despullaria,  segd. 

Encara  hi  ha  la  barrera.    (Per  las  cadiras). 

jEs  ben  bé  del  morro  fort! 

No  s'  amansa;  te  valor... 

No  vol  tornar  pas  enrera. 

Estém  renyits,  ves  per  qué, 

perquè  la  gran  tafanera 

va  trovarme  ab  la  ninyera 

parlant  baix  de...  ré,  de  ré... 

Parlabam,  aquesta  es  bona, 

del  mico  que  al  jardí  hi  hà, 

de  las  ganyotas  que  fà 

sémpre  que  veu  una  dona. 

Y  ella  s'  ho  va  pendre  à  mal... 

jPillo!  iTraidor!  jMal  marit! 

i  Ja  no  Jt  vuy  mes  al  meu  llit! 

Vaya,  alló,  eljuicio  final! 

;Me  'n  va  dir  de  vituperis!... 

Com  que  per  res  se  'm  sofoca, 

era  un  drach  la  seva  boca: 


jo  li  deya: — No  t'  alteris, 

tú  malicias  malament, 

lo  qu'  es  en  'questa  qüestió 

no  tens  gota  de  rahó... 

Tot  parlant  la  gent  s'  entent. 

Pero  ;cà!  ;de  disbarats 

me  'n  va  dir!...  ;Sémpre  en  un  crit! 

Y  aquella  mateixa  nit 
ja  vam  dormir  separats. 

Y  d'  aixó  ja  fa  sis  dias. 

;Sis  dias!  ;Ves  qui  ho  aguanta! 
Com  hi  ha  mon  que  m/  espantan 
aquestas  tusonerías. 
Soch  cotxero  del  senyo, 
y  ab  la  brida  y  ab  la  tralla 
dalt  del  cotxo  un  'hom  treballa 
ab  tota  satisfacció. 
Si  un  caball  se  'm  fa  rebech, 
tirant  las  riendas,  lo  paro: 
si  encare  així  se  'n  fa  raro 
lo  planto  ab  un  cop  ben  sech. 

Y  an  fin  pujat  al  pescanta 
res  de  aquest  mon  me  fà  pó, 
trompons,  mal  camí,  maró, 

tot  lo  meu  bras,  ferm,  aguanta. 

Pero  lo  que  's  ab  la  dona, 

lo  que  's  ab  lo  seu  geniot... 

ho  confesso,  res  hi  pot 

la  forsa  de  ma  persona. 

jAre  digueume  perquè 

per  unas  tontas  renyinas 

hem  de  tenir  tals  bronquinas! 

<iPer  uns  casats  estan  bé? 

^Està  be  que  com  mussol, 

y  ella  com  una  mussola 

dormi  en  aquell  cuarto  sola,  (Lo  deia  dreta). 

y  jo  en  aquest  altre  sol?    (Lo  de  V  esquerra.) 

^Pero'  xó  va  gastarse  un  hom 

trenta  duros  ab  horchatas 

melindros  y  xocolatas 

per  convidar  be  à  tothom 

lo  dia  del  casament, 

després  d'  esperar  tres  anys 

sémpre  ab  penas  y  ab  afanys 

en  mitj  del  festeijament? 

Lo  solter  be  s'  estalvia 


aquets  disgustos  ;carat! 
[Renego  del  meu  estat! 
jSi  '1  senyoret  ho  sabia! 
Encare  que  també  ell 
sembla  que  tal-la  tal-lera... 
-  u  Me  '1  miro  d'  una  manera... 
No  li  falta  pas  tropell. 
L'  altre  dia  la  senyora 
vaig  veure  que  feya  morros, 
y  qu'  ell  deya  sens  engorros: 
— iMalehida  siga  V  hora!.., 
No  vaig  volgué  sentir  mes, 
me  'n  vaig  anar:  d'  aquell  dia 
no  gastan  pas  alegria, 
fins  menjant  no  's  diuhen  res. 
;Cà!  si  las  donas,  la  dona 
es  d'  alló  que  no  n'  hi  hà. 
Si  un  se  'n  sapigués  està... 
.   Pero  com  un  hom  s'  hi  abona... 
Totas  son  per  un  istil: 
son  de  la  pell  del  dimoni: 
fins  van  tentà  à  Sant  Antoni 
quan  estaba  mes  tranquil. 

ESCENA  III 

BARTOMEU  y  RITA  ab  candelero  que  '1  deixa  demunt 
de  la  taula. 

Bart.  (Ja  es  aquí,  dissimulem). 
Rita.  (Dissimulem,  que  's  aquí). 
Bart.  (Si  no  fos  per  rebaixarme)... 
Rita.  (Si  no  fos  pe  '1  que  's  pot  dir)... 
Bart.  (Nó,  nó,  que  cedeixi  ella). 
Rita.  (Qu*  ell  cedeixi,  ja  ho  he  dit). 

(Tot  molt  jugat  y  parlant  cada  hú  per  sí). 

Llegim  un  'altra  capítol 

perquè  si  no  es  un  fatích 

passà  '1  temps  sense  distreurer 

T  inmaginació;  sí,  sí.  {Sentantse). 

La  senyora  diu  qu'  esperi 

que  ja  'm  cridarà.  L'  he  vist 

molt  excitada,  sens  dupte 

'1  senyoret...  jquins  marits 

corren  pe  '1  mon  avuy  dia, 

ja  'ls  dich  jo  que  n'  hi  ha  un  tip! 

Bart.  (|Hola,  llegim  la  novela! 

i  No  hi  ha  son  aquesta  nit! 

Ja  es  estrany  sent  dormilega 

que  encare  s'  estiga  aixís 

tant  tranquila  y  tant...  seyemhi 

y  cargolemnhi  un  de  prim.  (Treu petaca ,efc). 

Veyàm  qui  mes  ferm  aguanta. 

Lo  que  's  jo  estich  decidit 

à  ser  V  últim  d'  anà  &joco 

'n  que  's  fassi  dematí: 

veurem  si  d'  un  cop  s'  acaban 

tants  morros  y  tans  neguits. 
Rita.  [També  seu!  No  tindrà  feyna 

y  es  estrany,  perquè  aixó  sí, 

de  dormilega  ho  es  molt, 

per  dormí  dorm  mes  que  '1  guix. 

Lo  que  's  ara  no  cedeixo. 

Ja  pot  fer,  desfer  y  dir 

(Bartomeu  xiula,  pero  baixet). 

que  lo  qu'  es  jo...  ;Té,  ara  xiula! 

Ja  dich  jo  qu'  es  dels  tranquils. 

No  's  posa  cap  pedra  '1  fetxe. 

jQuin  marit,  ay,  quin  marit! 

No  se  en  que  diastre  pensaba 

quant  li  vareig  donà  '1  si: 

vritat  es  qu'  abans  no  era 

tan  Tenor  io,  ni  tan  vil. 

Solsament  per  destorbarme, 

per  privarme  de  llegir, 

are  xiula.  ;Ves  quins  modos!... 

Tancar  lo  llibre  es  precís. 
Bart.  jHola,  ja  tanca  lo  llibre! 

Potsó  à  T  últim...  veyàm  sí... 

(jQué  la  destorbo? 
Rita.  Cap  mica. 

Xiuli,  xiuli:  es  molt  bonich. 
Bart.  Tinch  un  xiulet  molt  preciós. 
Rita.  Ja  '1  conech:  ja  1'  he  sentit. 

<:Pero  sab  que  diu  lo  ditxo? 
Bart.  ^Qué  diu  lo  ditxo,  qué  diu? 
Rita.  «Ja  pots  xiular  si  es  que  V  ase 

no  vol  beurer.» 
Bart.  (\W  ha  partit!) 

(La  Rita  pren  lo  candelero,  se  n  va  al  seu  cuarto  y  tan- 
ca la  porta). 


^  n  ^ 


ESCENA  IV 

BARTOMEU,  sol 

;M'  ha  deixat  blau,  la  vritat! 
[Aquesta  no  la  temia! 
i  Ves  la  Rita!  ;Qui  ho  diria! 
;May  hauria  aixó  pensat! 
Estich  fresch,  com  hi  ha  mon. 

ara  que  faig?  ;Votuanada! 
Aixó  mes  que  turbonada 
se  pot  dir  que  's  un  ciclon. 
Repeteixo,  m'  ha  partit. 
Ba,  ba,  ba;  no  hi  pensém  mes. 
Si  massa  hi  pensaba...  res: 
Vinga  }l  llum,  y  cap  al  llit. 
(Agafa  ll  candelero^  al  sé  'Ipeu  de  la  porta  del  seu  cuar~ 
to  s{  atura). 

;Vaya,  no  es  ben  trist  aixó! 

; No  es  ben  trist  are  que'  un  home 

per  una  sencilla  broma, 

feta  sens  cap  intenció, 

tinga  que  dormí  intranquil, 

lo  cap  pló  de  pensaments, 

de  penas  y  de  torments, 

y  altres  cosas  per  V  estil?      (Pausa  curta). 

Està  vist:  serà  precís 

cedí  en  tótum:  no  m'  agrada... 

Mes,  està  tant  enfadada 

que  si  are  no  ho  feya  aixís 

pot  ser  may  acabaria 

aquets  morros  y  reganys: 

no,  no;  no  vuy  passà  afanys: 

estant  així  'm  migraria. 

Vuy  fer  las  paus;  no  fos  cas 

que  ab  tant  estirà  la  corda 

al  últim  petés,  y  sorda 

ella  donés  un  mal  pas. 

;Mes  com  ho  arreglo!  Si  fort 

truco  à  la  porta,  segú 

que  no  deixa  entrà  à  ningú, 

tota  la  nit  farà  '1  sort. 

iQuina  idea!  pe  '1  balcó 

puch  saltar;  jo  ja  hi  entónch. 

D*  aquet  modo  la  sorprénch 

atrapantla  en  lo  milió: 

ja  està  dit...  Encare  que 

de  balcó  à  balcó  ni  ha  un  tros 

bastant  rigular...  si  fos... 

No  sé  si  saltar  podré:  , 

no  deixa  de  sé  un  bon  salt. 

Be  probemho,  que  dimoni: 

si  es  que  càich,  que  Sant  Antoni 

me  guardi  de  pendre  mal. 

{Apaga  -l  candeler o  y  se  ln  va  pe  ll  fondo). 

ESCENA  V 

RITA  surt  per  la  dreta  ab  caudelero. 

j  Ja  es  fora  aquell  poca  pena? 

Potsé  al  llit  ja  està  roncant. 

Ell  ray,  que  totas  li  pónen.  .  . 

De  angunias  no  morirà, 

que  te  un  fetxe  de  ratjada 

que  mes  grant  no  n'  hi  ha  pas. 

iQuinas  maneras  d'  estarse 

al  devant  meu,  lo  bergant! 

Xiulant  ab  tota  la  barra... 

^Aixó  son  modos?  Bà,  bà, 

ja  pot  ben  fer  lo  que  vulga; 

lo  qu'  es  jo,  ja  ho  tinch  pensat, 

faré  el  compte  que  soch  viuda, 

una  viuda  ab  desenganys: 

demà  'm  vestiré  de  dol, 

aixís  tothom  ho  creurà.     {Bartomeu  dintre 
Bart.  jSocorro!...  [Socorro!  Cridant). 
Rita.  ;Y  are! 

;Qué  son  aquets  crits!  ;Ay,  ay! 
Bart.  [Socorro  que  càich,  Jiiteta. 

Ajudam...  Rellisco... 
Rita.  ;Ah! 

|Es  en  Bartomeu!  Esperat. 

jAy,  Mare  de  Deu!  Vaig,  vaig. 

{Se  -n  va  per  la  dreta  y  surt  ab  en  Bartomeu, 
duentlo  en  brassos). 


ESCENA  VI 

RITA  y  BARTOMEU 

BaUT.  Vàlgam  Sant  Pere,  Sant  Jaume, 
tota  la  cort  celestial, 
los  set  calzers  d'  amargura 
y  la  creu  de... 

Rita.  ,  Acabaràs... 

Bart.  ;Es  que  no  hi  ha  pas  per  menos! 
Rita,  Jo  crech  que  no  hi  ha  per  tant. 
Bart.  Filla,  jo  'm  veya  à  la  fossa, 

semblaba  un  rahim  penjat: 

Si  càich  al  carró,  figurat 

quina  truita,  pobre  cap. 
Rita.  ^Quí  't  fa,  baliga-balaga, 

saltar  pe  '1  balcó? 
Bart.  jCaràm! 

V;-  'La  sol...  mi...  ' 
Rita.  Do,  re,  mi,  fa. 

sembla  talment  que  solfejas. 
Bart.  Solfejo  sense  compàs. 

v    (Fins  la  llengua  se  m*  embrolla).  .  t 

Rita,  Rita,  ^vols  mirar 

si  'm  falta  un  tros  de  persona? 

jTots  los  ossos  me  fan  mal! 
Rita.  Lo  seny  te  falta. 
Bart.  ;Ay,  Rita! 

(Volgentla  abrassar). 
Rita.  Fuig,  apartat,  ;cap  cigrany! 

;ves  are  ahont  vens  ab  romansos! 
Bart.  Pero,  Rita... 
Rita.  ;Qu  'ets  pesàb! 

Bart.  |Per  aixó  he  exposat  la  vida! 

;Per  xó  he  fet  un  salt  mortal 

de  balcó  à  balcó! 
Rita.  Que  'm  contas. 

Perquè  saltabas. 
Bart.  (jMal  llamp!  . 

i  Que  un  hom  no  puga  esbrabarse!) 
Rita.  jVes  quin  salt!  Total,  total 

quatre  pamets  de  distancia. 
Bart.  [Quatre  pams! 
Rita.  Sí,  cuatre  pams: 

cuatre  pams  y  encare  escasos. 
Bart.  Quatre  metros  y  ben  llarchs. 
Rita.  Alsa,  alsa,  digas  set  lleguas, 

óQue  't  creus  que  'm  convensaràs? 
Bart,  A  tú  si  que  per  convencé 

es  precís  se  un  Castelar. 
Rita.  ^Que  's  aquet  senyor,  gimnàstich? 
Bart.  Polítich  es.  (jCarcamal!) 

Fa  discursos,  y  quan  parla, 

es  alló,  no  acaba  may. 

Rita.  ^No  acaba?  ^Donchs  quan  comensa? 
Bart.  Comensa...  quan  ja  acabat. 

Bé,  la  qüestió  no  es  aquesta, 

jo  he  vingut... 
Rita.  Per  molestar. 

Bart.  jPer  molestar!  Bueno...  bueno... 

fa  bé  de  dirho...  Me  'n  vaig. 
Rita.  (Vuy  ferlo  patí  una  mica). 
Bart.  Passarho  bé...  (Tant  se  val...) 

No  s*  hi  cansi.  Estiga  bona. 
(Va  per  treure  una  cadira  per  passà  al  seu  depar- 
tament). 

Rita.  ;Nó,  per  qui  nó.  (Ja  veuràs). 

Aixó  es  com  una  paret 

que  no  's  pot  pas  foradar. 
B/rt.  ^Donchs  per  hont  vol  que  me  'n  vagi? 
Rita.  Pe  '1  mateix  puesto  qu*  ha  entrat. 
Bart.  jPe  9l  balcó!  ^T'  has  tornat  loca? 

jQué  vols  que  caigui  dalt  baix! 

jVes  quina  alsada!  [Tres  pisos! 
Rita.  ^Tres  pisos?  ;Si  que  'm  pujat! 

Jo  créch  que  aixó  es  primer  pis 

y  à  la  vanda  del  detràs, 

al  devant  hi  estan  los  amos. 

<íQuó  no  ho  recorda? 
Bart.  jCarat! 

Primer  pis  ab  entresuelo 

y  després  sótans:  total 

tercer  pis:  conta  com  vulguis, 

ves  si  1  compte  trobaràs. 

Cada  dos  sostres,  tres  pisos. 
Rita.  Contant  aixís,  tant  se  val 

que  també  hi  contis  la  cloaca 

y  allavors  serà  pis  quart. 
Bart.  (iQue  'n  te  de  lletra  menuda! 

;Ves  qui  V  atrapa!  jQuin  cap!) 

Siga  com  vulga,  jo  busco... 
Rita.  Tú  buscas  tres  peus  al  gat 

y  '1  gat  de  peus  ne  te  cuatre. 
Bart.  <?Y  las  gatas? 
Rita.  També.  Igual. 

Bart.  Pero  Rita... 
Rita.  No  hi  ha  Rita. 

Bart.  Pero  pensa... 
Rita.  Ho  he  pensat. 

Bart.  Tu  calcula... 

Rita.  Ja  calculo. 

Bakt.  Jo  puch  dirte.,. 

Rita.  éQué  diràs? 

éQué  'ts  un  pillo?  Ja  ho  só  massa 

No  't  cansis. 
Barï.  Mes  tú  no  saps. 

Rita.  Tot  ho  sé:  ves  ab  la  Paula 

que  potser  t'  està  esperant 

perquè  li  diguis  cosetas 

à  cau  de  orella,  ben  baix. 
Bart.  jQuina  Paula! 
Ríta.  La  ninyera. 

[Ho  vols  mes  clà  y  català! 
Bart.  Ni  menos  me  'n  recordaba 

que  fos  al  mon. 
Rita.  Tan  se  val: 

si  no  ho  pensas  jo  ho  recordo. 

Veig  que  'ts  molt  desmemoriat. 
Bart.  Mes  no  comprens  tú,  que  à  voltas 

un  mal  entès  pot  causar 

vituperis  y  disgustos... 

disgustos  matrimonials? 

La  tranquilitat  de  1'  ànima 

y  la  forsa  de  la  sang, 

fan  que  '1  pensament  maléfich, 

la  bilis,  la  vista,  '1  cap... 

(No  se  pas  que  m'  empatollo). 

yla... 

(Veu  de  senyora  dins). 

Veu.  Rita. 
Rita.  M'  han  cridat. 

Veu.   Rita,  Rita. 
Rita.  La  senyora. 

Ja  vaig  senyora,  ja  vaig. 

(Se  ln  va  pe  ll  fondo  ab  lo  candelero.) 


ESCENA  VII. 

BARTUMEU,  sol. 

jEndevant!  Aquesta  es  bona. 
;  Ja  *ls  dich  jo  que  4s  tot  un  cas! 
Se  *n  va  y  *m  deixa  à  las  foscas 
Aixó  ja  es  massa.  jMal  llamp! 
Diu  que  surti  pe  cl  balcó... 
;No  {n  te  poch  de  vent  al  cap!... 

^Pe  4  balcó?...  jQue  'n  té  de  barra! 

Ves  si  jo  aniré  à  fé  un  salt 

esposantme  altre  vegada 

à  quedà  4s  ferros  penjat! 

Passant  per4  qui  es  molt  mes  curt 

y  es  cosa  mes  natural.  , 

(Passa  d  la  seva  divisaió.) 
Ja  torno  à  sé  al  meu  domini: 
Aquí  soch  autoritat. 
Las  cadiras  son  montanyas... 
Pirineus  orientals... 
Las  cordilleras  dels  Alpes... 
Las  piràmides  gegants... 
Las  murallas  de  la  Xina...  h 

0  be  4  riu  de  Llobregat. 

(Encenent  lo  candelero.) 
Enceném  lo  candelero 
no  hi  pensem  mes,  y  à  roncar. 

(Veu  dins.) 

Veu.  Bartumeu. 

Bart.  Lo  senyor  crida. 

Deu  haberhi  novetats. 

1  Ja  es  estrany...  en  aquest4  hora 
Veu.  Bartumeu. 

Bart.  Senyor,  ja  vaig. 

(Se  'n  va  ah  son  llum). 

ESCENA  VIII. 
*  ,.  RITA.  Surt  ab  llum. 

Que  demà  à  las  sis  marxém. 
Me  (n  alegro.  La  senyora  - 
tota  aquesta  nit  que  plora. 
Potsé  aixís  acabarém  .  .  *  - 

aquet  patir  (m'  ha  dit)  jpobra! 
També  ella  ab  lo  marit 
se  veu  que  passa  neguit: 
la  rahó  ben  bé  li  sobra. 
Avuy  4s  homes,  solsament 
perquè  portan  pantalons, 
no  xnes  buscan  ocassiohs 
per  donarnos  cruel  torment. 
La  marxa  {m  vé  ni  pintada: 
daré  una  llissó  à  4n  el  meu. 
Veurém  are  ln  Bartumeu 
que.'s  lo  que  dirà.  M'  agrada. 


=  17  = 


No  perdem  temps  qu4  es  precís 

arreglà  41  bagúl,  si,  si, 

si  no  demà  dematí 

me  veuria  4n  compromís. 

{Treu  un  bagulet  y  comensa  d  posarhi  roba.) 

ESCENA  IX. 

RITA  y  BARTUNIEU,  que  surt  corrents. 

Que  marxem  demà  mateix. 

Qu4  arregli  *1  meu  artipatje 

y  qu4  estiga  apunt  pe  M  viatje. 

jD'  aquests  senyors  n4  hi  ha  un  feix! 

Sembla  que  s4  han  barallat: 

ell  estaba  roig  de  cara 

y  tenia  la  veu  rara, 

aixís  com  enregollat. 

Cosas  de  donas,  segú: 

ja  feya  días  que  veya 

marejada,  mes  no  creya 

que  '1  cop  al  fí  fos  tant  dú. 

No  perdem  temps,  la  maleta 

arreglem,  y  aixís  demà 

ja  no  hi  tindré  de  pensà. 

Encar  dormiré  un  'horeta. 

(Treu  una  maleta  y  comensa  arreglaria). 
Rita.  jTambé  arregla  V  equipatje! 
Bart.  jHola!  jtambé  fa  '1  farcéll! 
Rita.  ;Si  estarà  de  viatje  ab  ell! 
Bart.  ;Si  estarà  ab  ella  de  viatje! 
Rita.  ;Ahont  diantre  deurà  marxar 

ab  aquell  altre  pillastre? 
Bart.  Si  pogués  saber  ahont  diantre 

ab  la  senyora  anirà. 

( Tot  molt  jugat,  pausas  lleugeras). 
RlTA.  No  es  prou  mal  aixó  de  que 

se  perdi  així  un  matrimoni! 

No  es  pas  que  jo  al  senyo  aboni 

mes  ben  mirat,  no  està  bé. 
Bart.  ;  Ja  es  trist  que  per  un  disgust 

se  perdi  tot  en  mal  'hora! 

No  es  qu'  aboni  à  la  senyora 

mes,  en  fí,  no  ho  trobo  just. 
Rita.  Lo  puntillo  dels  seny  ós 

es  com  lo  nostre  puntillo. 

Punt  per  punt:  jo  no  m'  humilio 


=  18  = 


ni  que  'n  trenquesin  un  os. 
Bart.  ; Si  afluixés  del  punt  1'  extrem! 
Rita.  ;A1  candau  falta  la  clau!... 

(Te  un  candau  d  la  ma). 
Bart.  Tinch  la  clau,  mes  no  'i  candau. 

(Ab  una  clau  d  la  ma). 

Com  dimontri  ho  arreglem. 
RlTA.  Qui  sap  ahont  para.  (Buscant) 
Bart.  Potsé 

dins  del  cuarto,  vora  '1  llit. 
Rita.  Aixó  si  que  's  un  neguit 
BART.  Es  fàcil,  ho  miraré.      {Entra  ll  seu  cuarto). 
Rita.  ;Ja  Jm  recorda!  Sí:  cabal. 

EU  la  té  dins  la  maleta. 

Li  pogués  pendre  à  la  quieta... 

Provemho;  sí,  no  es  cap  mal. 

(Passa  al  departament  d'  ell). 
Bart.  (Sortint).  ;Hola!  ;Vosté  à  casa  meva! 

;Es  visita  inesperada!     (Li  ofereix  cadira). 

Prengui  assiento.  ^Està  cansada? 

(íQ.ué  diu h en  per  casa  seva? 

^Estàn  tots  bons?  [Bravo!  ;Bé! 

Me  's  molta  satisfacció, 

à  la  primera  ocasió 

la  visita  tornaré. 
Rita.  Be  estàs  prou  de  broma,  home, 

en  m'  ha  vida  ho  haguera  dit. 
Bart.  Ah,  ja  se  sab  que  un  marit 

com  jo,  no  acaba  la  broma.  (Riu). 
Rita.  Ja  veig  que  '1  riure  te  plau. 

(Cambiant  de  idea). 

No  perdém  temps:  jo  venia... 
Bart.  Digui  que  se  li  oferia. 
Rita.  Que  '1  candau  falta  la  clau, 

y  tú  la  tens. 
Bart.  Ben  segu. 

<jEs  aquesta?  (Ensenyanhi). 
Rita.  Veyàm:  sí. 

Vinga,  cuyta... 
Bart.  Ep,  alto  aquí: 

no  dono  res  à  ningú. 

Si  li  fa  falta  la  clau, 

à  mí  'm  fa  falta  altra  cosa 

que  veix  que  vostè  'n  disposa. 
Rita.  ;Qué  li  falta! 

Bart.  <?Qué?...  'L  candau. 

Rita.  Com  à  dona  soch  primé: 

à  una  dona  se  V  abona. 
Bart.  Si  ets  dona,  jo  soch  persona 

y  se  'm  abona  també. 
Rita.  jQuins  homes,  Deu  meu,  quins  homes! 
Bart.  jQuinas  donas!  ;N'  hi  ha  un  munt! 
Rita.  Donchs  no  '1  donaré,  per  punt. 
Bart.  Donchs  no  cedeixo...  per  comas. 

(Pausa  curta). 
Rita.  Tú  hi  perdràs  mes  que  ningú: 

te  quedaràs  sens  candau. 
Bart.  Tú  't  quedaràs  sense  clau, 

aixó  ja  ho  tens  ben  segú. 
Rita.  Jà  ho  veurém. 
Bart.  Jo  ja  ho  tinch  vist. 

Rita.  Aixó  tindrà  un  fí  molt  tràgich, 
Bart.  Donchs  jo  crech  que  '1  tindrà  màgich. 

Lo  que  *s  jo  i*o  estich  gens  trist. 
Rita.  Passihobé. 

(De  cop  va  per  passar  al  seu  departament:  ell  sl  hi 
oposa), 

Bart.  No  pots  passar. 

Rita.       per  qué? 

Bart.  Es  ben  clà  y  net. 

(Molt  marcat). 

Aixó  es  com  una  paret 

que  no  's  pot  pas  foradar. 
Rita.  No  hi  trobo  pas  la  rahó. 
Bart.  Vostè  mateixa  ho  va  dir. 
Rita.  ^Donchs  per  'hont  haig  de  sortir? 
Bart.  Saltant  de  balcó  à  balcó. 
Rita.  ;  Saltà  jo!  Trenta  mil  salms 

primé  resava  ab  constància. 

i  Quatre  metros  de  distancia! 
Bart.  No  senyora,  quatre  pams. 
Rita.  Bé,  sí...  quatre  pams,  mes  jo... 

saltà  una  dona...  iy  si  passa 

algú  per  sota?... 
Bart.  (Ja  es  massa). 

Vaya,  passa.  (Te  rahó;.      (Cedintli  ll  pas). 
Rita.  Moltas  gracias. 
Bart.  "  ;Cà!  de  res: 

jo  'ls  favors  los  faig  sens  trago. 

(Ara  ja  te  dat  lo  pago 

que  à  mí  m'  amargaba  mes). 
Rita.  (W  he  fet  massa  ben  mirat: 

mes  si  are  baixaba  '1  tó, 

després  diria  que  jo 

he  estat  la  que  m,  he  humiliat.) 
Bart.  Vaya  no  fém  lo  gandul. 
Rita.  Traballém  una  miqueta. 
Bart.  i  Ves  com  tanco  la  maleta! 
Rita.  i  Ves  com  tanco  jo  '1  bagul! 

Serà  precís  que  ab  tó  humil... 

;Ay,  si  no  fos  per  la  clau! 
Bart.  ;Ay,  si  no  fos  pe  '1  candau... 

que  te  'n  daria  de  fil! 
(Pausa:  tots  dos  se  giran  d  l1  hora  y  parlan  de  cop). 
Rita.  Bartomeu. 
Bart.  ■  Riteta. 

Los  dos.  óQué? 
Rita.  óQuó  'm  cridabas? 
Bart.  No:  si  era... 

Rita.  Parla,  digas:  se  t'  espera. 
Bart.  No,  no:  parla  tú  primé. 
Rita.  No;  tú  est  home  y  vas  devant. 
Bart.  No,  no:  primé  son  las  donas. 
Rita.  ^No  deyas  que  las  personas?... 
Bart.  Bé,  cedeixo. 
Rita.  iQu'  ets  galan! 

Bart.  Jo  sémpre. 

Rita.  Ja  ho  veig.  Sí,  sí... 

Bart.  (;Ay  si  no  fos  pe  '1  candau!) 
Rita   (jAy  si  no  fos  per  la  clau!) 
Bart.  No  acabarém  may  així. 
Rita.  A  n'  amí  se  'n  fon  lo  greix... 
Bart.  Segons  se  veu,  es  segú 

que  tú  per  mí  y  jo  per  tú, 

volém  tots  dos  lo  mateix. 

Tú  per  punt  y  jo  per  coma 

lo  parlar  primé  'ns  desdora: 

parlem  donchs  tots  dos  à  V  hora 

y  s'  acabarà  la  broma. 
Rita.  Ben  pensat.  Idea  es 

digna  del  teu  cap:  m'  agrada. 

Comensém  à  la  vegada; 

ja  està  dit. 
Bart.  Una. 
Rita.  Dos. 
Bart.  Tres. 


Si  es  que  'n  mi  vols  fer  la  pau, 
si  m'  estimas  de  tot  cor, 
dónam  la  clau  de  Y  amor, 
dónam  la  clau  del  candau. 

í'Si  es  que  ab  mí  vols  fer  la  pau, 
R        ïsi  m,  estimas  de  tot  cor, 
RT*  ^  dom  lo  candau  de  l'  amor, 
(dom  lo  candau  de  la  clau. 
Te.  (Li  dona  lo  candau) 

Te. 

Donchs  mira,  ja  està. 

{Fica  la  clau  d  lo  candau). 
Ja  nostra  ditxa  's  completa. 
Ja  te  candau  la  maleta 
ó  bé  '1  bagúl:  pots  trià. 
No  'm  fa  cap  falta. 

^Per  que? 
De  bultos  n'  hi  ha  prou  ab  un: 
posem  V  equipatje  junt. 
Tú  marxas  y  jo  també. 
Bé,  sí...  Mes  tens  de  pensà 
que  jo  marxo  ab  lo  senyo, 
y  tú  ab  ella... 

Tens  rahó. 

£Ahont  aneu? 

A  Sarrià. 

;A  Sarrià! 

Jo  també, 
i  Los  dos  allí!  <jNo  han  renyit? 
La  senyora  aixís  m'  ho  ha  dit. 
A  la  torre. 

jCom  pot  sé! 
; Ja  es  ben  estrany! 

Bé,  no  quita. 
Anaüt  junts  hi  guany arém. 
Veuràs  que  bé  ho  passarém. 
Rita.  Millor  que  aquí. 
Veu  dins.  Rita,  Rita. 

Bart.  La  senyora  't  crida. 
Rita.  Sí. 

Vaig  al  moment.  ;Q.ué  voldrà! 
Rita,  Rita. 

;Quín  cridà! 
Ja  vinch:  esperam  aquí.  (Mutis). 

ESCENA  X 
BÀRTUMEU 

Vaja,  treyém  la  barrera, 
ó  mes  ben  dit,  la  muralla: 

ja  s'  acabat  la  batalla. 
Posemho  tot  tal  com  era. 

(Trayéni  las  cadiras). 
i  Quin  pes  m'  he  tret  del  demunt! 
La  Droma  ja  era  pesada... 
una  mica,  ja  mJ  agrada; 
pero  tant  es  massa  punt. 
Ja  ho  veig,  à  ningú  li  plau 
donar  lo  seu  bras  à  torsa. 
Tothom  vol  probar  la  forsa... 
sort  he  tingut  de  la  clau. 
Si  no  es  per  ella  creuré 
que  V  enfado  encar  duraba: 
cada  cop  mes  s'  enredaba. 
Are,  acabat:  total  ré. 


ESCENA  XI 
BARTUMEU  y  RITA  tota  trista 
Uita.  Bartumeu... 

Bart.  £Qué  tens?  ^Qué  hi  hà? 

jPer  que  fas  aquesta  cara! 

Vaja,  esplicat.  ;Quó  tens  ara! 
Sita.  La  senyora  no  se  ?n  va. 

Quedem  aquí  en  Barcelona... 

M'  ha  dit  que  s'  hi  ha  repensat... 
Bart.  ;Are  si  que  'ns  ha  trompat! 
Rita.  jSi  que  Y  habém  feta  bona! 
Bart.  jMalviatje  lo  mon  dolent! 

;Are  que  ja  eram  amichs! 
Uita.  No  acaban  iliay  los  fatichs... 
Bakt.  Jo  que  estaba  tan  content... 

Aquestas  si  que  son  bromas... 
Uita.  Com  que  ahí  Js  van  barallar... 
Bakt.  Be  podían  avisar... 
Eita.  Vaya  uns  punts. 
Bart.  ;Vaya  unas  comas! 

Sita.  ; Que  fem  are! 
Bart.  ^Que  fem?  ;Uh!... 

Quedarte  tu  ab  lo  candau 

y  jo  quedarme  ab  la  clau. 

No  hi  veig  cap  mes  solució. 
Veu.  Bartumeu. 

Bart.  Ja  lm  crida.  Vaig. 

Vaja,  adeu  Riteta,  adeu. 

Escriume  à  cada  correu. 

Aixó  al  menos  serà  un  raig 

de  consol  per  nostre  cos. 
Veu.  Bartumeu. 
Bart.  Si  que  *s  tussut. 

Veu.  Bartumeu. 
Bart.  Quedessis  mut. 

jAdios  Rita  meva! 
Rita.  Adios. 

(Despedintse  còmicament.) 

ESCENA  XII. 
RITA,   molt  abatuda. 

[Quan  tot  estaba  arreglat!... 

; Quan  al  fí  tan  felís  era... 

Vegin  de  quina  manera 

lo  meu  cel  sa  ennuvolat! 

Ja  es  ben  cert  que  may  ningú 

la  ditxa  trova  complerta. 

;Que  4n  quedarà  de  deserta 

aquesta  sala!  Segú.  (Pauseta) 

Tornem  lo  bagúl  al  lloch...       (Ho  fà.) 

;Ay,  Deu  meu!  Tinch  un  panteix... 

Mireu,  de  ràbia,  no  hi  veig... 

Tot  ho  tiraria  al  foch. 

ESCENA  XIII. 

RITA  y  BARTUMEU,  que  entra  saltàn  d'  alegria. 

Bart.  jRiteta!  jRiteta! 
Rita.  i  Que! 

; Que  lt  passa!  ;Que  tens!  ^Que  hi  ha? 
Bert.  ;Ay,  ay!  deixam  respirà!... 

(Cayent  en  una  cadira.) 

Rita.  Perodigas... 

Bart.  Ja  ho  diré. 

Es  lo  cas  que  '1  meu  senyo... 

m'  ha  cridat. 
Rita.  Be,  ja  ho  sabia. 

Bart.  Y  m4  ha  dit  ab  alegria... 

Ab  molta  satisfacció... 
Rita.  Vaja,  cuyta  jquin  extrem! 
Bart.  Es  que  V  emoció  m4  embarga... 
Rita.  Pero  cuyta,  home,  descarga... 
Bart.  Donchs  m'  ha  dit...  que  no  marxem. 

Rita.  ;Que  'm  contas!  jserà  vritat! 
Bart.  Si  filla,  tal  com  ho  he  dit. 
Rita.  jAy,  ml  has  tret  un  pes  del  pit!... 
Bart.  Ja  veuràs  lo  que  ha  passat. 

A  la  cuenta,  are  tots  dos 

al  despedirs  per  marxar, 

han  pogut  averiguar... 

(Are  ve  lo  mes  graciós,) 

que  4ls  dos  la  mateixa  ideya 

tenian  d4  anà  à  la  torra 

de  Sarrià:  y  à  la  porra 

han  enjegat  la  taleya. 

Devant  tal  casualitat, 

tal  unió  de  pensament, 

han  fet  las  paus  tot  rihent 

y  s'  han  donat  de  bon  grat 

un  petó,  que  '1  fí  ha  sigut 

de  las  ditxosas  renyinas; 

y  ara  ja  sense  bronquinas 

estant  sols  y...  tururut. 
Rita.  Donchs  nosaltres... 
Bart.  Lo  mateix: 

ells  allí  tenen  sas  miras, 

y  jo...  ja  he  tret  las  cadiras, 

la  valia  ja  nò  existeix. 

Y  com  renyí  may  espero 

ara...  (Prent  los  dos  candeler os). 

Rita.  ;Qué  fas!  ;Quín  estrago! 

Bart.  No  res:  dels  dos  un  'apago, 

ja  basta  ab  un  candelero.  (Ho  fà) 

Rita.  jDonchs  quedem  junts! 
Bart.  Junts  quedem. 

Nostre  ditxa  es  verdadera. 
Rita.  £No  pensas  ja  ab  la  ninyera? 
Bart.  Sols  penso  si  alcansarém 

del  senyors,  perdó.  (Pel  públich.) 

Rita.  M*  ho  penso. 

Avuy  es  dia  de  perdons. 
Bart.  Vols  dir  que  ab  tantas  rahons... 
Rita.  No  tingas  cap  por... 

Bart.  M'  hi  llenso.     (Al  públich). 

Ja  qu*  han  acabat  las  bromas, 
si  volen  fer  ml  ha  fortuna 
aplaudeixin  tots  à  la  una 
deixantse  de  Punts  y  Comas. 


PROU 


OBRAS 

DE  LLUÍS  MILLÀ 


UN  VESTIT  NOU:  Juguet  en  un  acte. 

MAL  CASAT:  Monólech. 

iERRANT!  Monólech  àb  cólóboració  de  Arnau. 

LO  NOY  DE  CASA:  Comèdia  en  un  acte. 

CASATS  DE  POCH:  Juguet  en  un  acte. 

CUSCUNILLA:  Saynete,  arreglo. 

GOTIMS:  Tomet  de  versos. 

PUNTS  Y  COMAS:  Juguet  en  un  acte. 

SENSE  DONA. 


